
ÅRSPLAN 2008

	AVDELING:
	AITeL


1. Avdelingens måltavle for perioden 2008-2010
Avdelingens måltavle for perioden 2008 – 2010 følger som vedlegg til årsplanen.
2. Avdelingens tallbudsjett for 2008
2.1. Tallbudsjett bevilgningsfinansiert virksomhet (BFV)

I forhold til budsjettet vedtatt i avdelingsstyret er følgende endringer lagt inn:
Inntektssiden er justert opp til det faktiske tildelingsbeløpet og tidligere ikke budsjetterte (men tildelte) utstyrs- og FoU midler inkludert tilskudd fra NFR. På utgiftssiden er tilsvarende utgifter til utstyr, lønn og drift tatt med. Dette tallbudsjettet gir derfor avdelingen et merforbruk i 2008 på 1045’, hvilket er 223’ mindre enn avdelingsstyret har vedtatt.
	Tall i 1 000
	2008

	 
	 

	Avsetninger
	 

	Avsetning BFV fra 2007 (jfr note 15 til årsregnskapet)
	
2000
 

	 
	 

	Driftsinntekter
	 

	Inntekt fra bevilgninger – KD   (19989 hovedtildeling + 652 utstyr)
	(20641) 

	Tildeling med tilskudd fra NFR (150evatest+70Atle+50equella)
	(270) 

	Sentral HiST FoU-midler (100 Thj, 300 UMIIK, 350 visio, 150 eLæring koord)
	(900) 

	Tilskudd og overføringer fra andre statlige forvaltningsorganer
	- 

	Gevinst ved salg av eiendom, anlegg og maskiner
	- 

	Salgs- og leieinntekter
	- 

	Andre driftsinntekter
	(2015) 

	Sum driftsinntekter
	                (23826) 

	 
	 

	Driftskostnader
	 

	Lønn og sosiale kostnader
	20609 

	Større investeringer (175 opprinnelig + 652utstyrKD +50NFR)
	877 

	Andre driftskostnader
	3385 

	Sum driftskostnader
	           24871  

	 
	 

	Periodens resultat (avregning BFV)
	                3045 
 


2.2. Tallbudsjett eksternfinansiert virksomhet (EFV)

Her er tallene de samme som vedtak i avdelingsstyret. 
	Tall i 1 000
	2008

	Driftsinntekter
	 

	Inntekt EFV - oppdragsprosjekt
	(4500) 

	Inntekt EFV - bidragsprosjekt
	 

	Sum driftsinntekter EFV
	(4500)

	 
	 

	Driftskostnader
	 

	Lønn og sosiale kostnader
	3400 

	Andre driftskostnader
	1046 

	Sum driftskostnader
	

	 
	 

	 
	 

	Periodens resultat (til virksomhetskapital)
	(54)


I årets tildelingsbrev etterlyses en handlingsplan for å tilpasse ressursbruken i avdelingen til budsjettrammen. Hele vårt planverk, både for 2008 og det tidligere langtidsplanen 2008-2010 har fokus på en slik tilpassing. Det er således mange tiltak som må til for å nå dette målet. I 2008-planen pekes på følgende konkrete tiltak:

· Nedlegging av masterstudiet (se punkt 3.3)

· Ny markedsføring av det eksternt finansierte tilbudet (se punkt 5.2)

· Flere søknader om utstyrsmidler. NFR-midler på 370 000 er allerede innvilget, og bedrer situasjonen betraktelig.

· Flere søknader om ekstern finansiering, både på undervisnings- og utviklingsprosjekter.

· Vi vil i 2008 arbeide med etablering av e-læringssenter i samarbeid med bl.a. SiT, som på noe sikt antas å øke eksternt finansiert virksomhet.
3. Strategiområde: Utdanning

3.1. Strategiske prioriteringer
3.1.1. Studietilbud, rekruttering og opptak
AITeL har etablert studier på bachelornivå som dekker et bredt spekter av opptakskrav (fra 3MX/2FY til generell studiekompetanse). Sluttkompetansen strekker seg fra konstruksjon av IT-systemer til anvendelse av IT. På bachelornivå er det ikke aktuelt å utvide studietilbudet, men det må prioriteres å sikre rekrutteringen. Søkning til IT-studier er til dels avhengig av større nasjonale og internasjonale trender som ligger utenfor AITeL sin påvirkningskraft. Likevel er det viktig å fortsette rekrutteringsarbeidet regionalt og nasjonalt der vi har muligheten til å påvirke til bedre søkning og kjønnsfordeling. 

Opptaket til IT-studiene har de siste årene vært forskjøvet mellom våre bachelorprogram grunnet lav søkning til ingeniørstudiet. Manglende opptak på ingeniør har vært kompensert med økt opptak på drift, informatikk og it-støttet bedriftsutvikling. Den resulterende fordelingen av studenter har vært gunstig ut fra gruppestørrelser og tilgjengelige undervisningslokaler. En opptaksfordeling ifølge formelle studieplasser vil faktisk enten medføre en merkostnad (for undervisning i små grupper) eller et rom​problem for en stor ingeniørgruppe.
Et konkret mål er derfor å oppnå bedre fordeling av de formelle studieplassene svarende til det faktiske opptaket. Dette betyr altså noe omfordeling av studieplasser fra ingeniør til de øvrige bachelorprogrammene som har en tyngre anvenderprofil.
I punkt 3.3 oppgis at avdelingen vil legge ned dagens mastertilbud. Bakgrunnen for dette er at det har vært vanskelig å rekruttere til et studium som har en profil som direkte konkurrerer med eksisterende mastertilbud ved NTNU. AITeL sin strategiske plan er å tilby et mastertilbud i samarbeid med andre, og jobbe for egen akkreditering på sikt. Om etablering av ny master, se punkt 3.2
3.1.2. Studie- og læringsmiljø

AITeL har strategier for å være nasjonalt i front på bruk av elektroniske læringsmiljø. AITeL har svært gode forutsetninger for å lykkes i dette av flere grunner:

· Vi har stor aktivitet med slike læringsmiljø. (Stort i flere betydninger: antall studenter, antall emner, geografisk spredning).

· Vi har egen FoU-aktivitet på området.

· Vi har lang erfaring og et utstrakt kontaktnett og god anseelse.

· Vi har en stor portefølje av etablerte læremidler for e-læring, og et vel etablert system for produksjon av slike.
3.1.3. Internasjonalisering
AITeL har et godt kontaktnett spesielt for FoU-samarbeid og delvis på studentutveksling. Det skjer noe studentutveksling via de vanlige utvekslings​programmene, men studentenes appetitt på utreise går litt i periodiske trender som det er vanskelig å påvirke. Avdelingen har fått svært positive resultater gjennom såkalte IP-programmer (Intensive Programs) der studenter og fagpersonalet sammen deltar på kortere faglig internasjonale programmer. Vi vil satse videre på slike. Videre har vi etablert svært gode faglige kontakter med høgskoler i Amsterdam og i Bonn. Vi har egne driftskurs for studenter og ansatte ved HiST som gjennomføres av personell fra Amsterdam. Vi satser på å utvide dette samarbeidet, ved å kunne sende studenter til Amsterdam. Det samme gjelder samarbeidet med Bonn, der vi våren 2008 planlegger et gjesteopphold ved AITeL for en tysk professor for å etablere både et engelskspråklig kurs og forberede grunnen for senere studentutvekslinger. På den innreisende siden jobbes det bra ved AITeL med å tilrettelegge kurser på engelsk slik at innreisende studenter kan få en enklere overgang til våre studier. Volummessig er det et ønske om å øke mottaket.
3.1.4. Kompetanseheving

I forhold til NOKUT sine kompetansekrav for undervisning ligger AITeL svært godt an i alle bachelorstudier, bortsett fra driftsstudiet hvor vi ligger på grensen. Dette skyldes at dette studiet er det mest praktisk rettede, og de ”beste” lærerkreftene er i større grad praktikere enn teoretikere. Det er også slik at det finnes svært begrenset med master- og doktorgradsutdanning innen området som kan produsere 1.kompetansekandidater for undervisningen. For ingeniørstudiet derimot ligger andelen for 1.-kompetanse nært 60 %, hvilket er meget solid.
Prioriteringer i forhold til kompetanseheving er:

· Nye tilsettinger primært på 1.nivå.

· Vi starter kvalifisering av egen tilsatt i til dosent.

· Vi forventer en intern søknad om opprykk til 1.kompetanse.

· Vi avslutter i 2008 oppgradering av en tilsatt fra bachelor til masternivå
3.2. Tiltak for måloppnåelse og vurdering av risiko og vesentlighet
3.2.1. Rekruttering til ingeniørstudiet

Avdelingen har arbeidet med å bedre rekrutteringen til ingeniørstudiet i mange år. Opptaket i 2007 viste en økning på 25 % fra året før og vi kan håpe at trenden har snudd. Det er imidlertid realistisk å tro at det er nødvendig med en permanent omfordeling av formelle studieplasser ved avdelingen. Dette illustreres av at avdelingen totalt sett har 1,8 søkere pr studieplass, mens ingeniør bare har 0,8 søkere pr studieplass. Derimot har vi hele 4,9 søkere pr studieplass på IT-støttet bedriftsutvikling. De to viktigste bidragene til å bedre rekrutteringen er:

1. En langsiktig satsing på høg kvalitet og relevans i studiet

2. Lokalt arbeid mot videregående skoler

Avdelingen har et svært høgt studenttall og studiepoengsproduksjon pr fagtilsatt. Som resultat gir dette en svært høg arbeidsbelastning rettet mot undervisning. Med en så høg belastning er det svært krevende å opprettholde kvalitet, både fordi det blir liten tid til FoU og til generelle forberedelser av undervisningen. Vi mener allerede å ha effektivisert arbeidet ved avdelingen i stor grad, så vi står igjen med to virkemidler:

1. en bedring av budsjettet for avdelingen slik at antall tilsatte kan økes
2. en kvalitetsheving på inntaket av studenter til ingeniørstudiet. Dette har direkte sammenheng med rekrutteringen. En prøveordning med minimum karakterkrav for opptaket vil øke kvaliteten – på kort sikt kanskje senke volumet. Tiltaket bør diskuteres.

3.2.2. Arbeid med ny faglig profil og framtidig master

Avdelingen har satt i gang et arbeid for å se på en endret faglig profil. Som en del av dette arbeidet inngår forslag til fagområde for en ny satsing mot mastergrad. Avdelingsstyret har nedsatt en gruppe som arbeider med dette, og det har også vært arbeidet med dette i avdelingens personalseminar. I forhold til mastersatsing har avdelingen satt opp følgende punkter til vurdering:
· Egen master må være innen et fagområde der vi selv driver FoU

· Egen master kan med fordel være innen et fagområde som er komplementært til allerede eksisterende mastertilbud ved NTNU

· Det må være en rimelig mulighet for avdelingen å skaffe kompetanse på professornivå innen fagområdet

· Det må eksistere et antatt marked for utdanningen, både på søkerside og på arbeidslivssiden

Foreløpige vurderinger går i retning av en master på anvendelsessiden, der stikkord som kunnskapsforvaltning, IT-utvikling i organisasjoner, rettigheter, e-læring, prosjektledelse med IT.

3.3. Etablering/avvikling av studietilbud
AITeL vil avvikle mastertilbudet i Software utvikling i samarbeid med ITU fra sommeren 2008. Studentene som ble tatt opp høsten 2007 kjøres dermed ferdig (2.året går ved ITU i København), og vi tar ikke opp nye studenter høsten 2008. Dette er i tråd med strategiske prioriteringer i 3.1 og med signaler gitt av Høgskolestyret.
3.4. Aktivitetskrav 
Avdelingen han ingen pålagte aktivitetskrav.
3.5. Finansiering av videreutdanningstilbud
Avdelingen planlegger ingen nye videreutdanningstilbud.
3.6. Kvalitetssystem: Intern evaluering av studieprogram
Spesielt for 2008 er det at NOKUT ferdigstiller sin evaluering av ingeniørutdanning. AITeL gjorde i 2007 en egenevaluering etter NOKUTs kriterier som en del av rapportering til NOKUT. Ved NOKUTs ferdigstilling vil avdelingen gå gjennom sitt studieprogram med utgangspunkt i den veiledningen og rådene som blir gitt av NOKUT.
I forbindelse med det tidligere nevnte arbeidet med avdelingens framtidige fagprofil gjøres dette året en spesiell overordnet vurdering av innretningen av de ulike programmene.

3.7. Kvalitetssystem: oppfølging av evalueringer
På avdelingen vil vi gjennomføre studieevalueringer, slik:
· Avdelingen har etablert rutiner felles for alle studieprogramprogram, definert i tre nivå: 

1. Dekan samtaler med SU-leder. Tidspunkt: I forkant av styremøter. Kvalitetsdimensjoner: Alle. Oppfølging her består i informasjonsutveksling videre til studentene gjennom SU.
2. Programansvarlig samtaler med klassene og med tillitsvalgte. Tidspunkt: I første halvdel av hvert semester. Kvalitetsdimensjoner: I utgangspunkt undervisningskvalitet, men også andre dimensjoner (spesielt program- og rammekvalitet) berøres dersom studentene tar opp dette. 
3. Faglærer på emnenivå: Spørreskjema ved behov, kan være tiltak fra nivå 2.
· Analyse og forslag til tiltak er vanligvis del av samtalene. Det forventes at tiltak iverksettes så raskt som mulig, helst slik at de aktuelle studentene merker endringene.

· Oppfølging: Ansvarlig følger opp ved direkte kontakt med aktuell faglærer, eventuell labansatt eller dekan.
Med unntak av inntakskvalitet anser vi det som overveiende sannsynlig at de fleste problemene som studentene opplever framkommer ved evalueringene på programnivå. Dette med unntak av spørsmål av mer personlig karakter, som f.eks. mobbing og trakassering der anonyme spørreundersøkelser er nødvendig. 
NOKUT evaluering av ingeniørutdanning
NOKUT sin evaluering av ingeniørutdanning avsluttes i 2008. AITeL vil delta på NOKUT sine konferanser om resultater fra evalueringen. Spesielt i 2008 vil resultater fra avtakerundersøkelsen bli kjent og fulgt opp. Avdelingen vil også delta på den avsluttende veiledningen fra NOKUT, samt gjennomgå endelig rapport med henblikk på å gjennomføre anbefalte tiltak for 2009.

3.8. Øvrige vurderinger knyttet til strategiområde utdanning
Avdelingen har et hovedproblem med at nesten alle tilgjengelige ressurser brukes til undervisning. Vi har beregnet at avdelingens budsjett gir som resultat at AITeL må belaste det faglige personalet ca 50 % mer til undervisningsoppgaver enn utdanninger det er naturlig å sammenligne seg med. I en slik situasjon blir det svært vanskelig å prioriterere tid til FoU og publiseringsarbeid. Det er for øvrig et forhold som også gjør det svært vanskelig å samarbeide om undervisning mellom avdelinger da kostnadsbildet er svært forskjellig.
4. Strategiområde: Forsknings- og utviklingsarbeid

4.1. Strategiske prioriteringer

Målet for FoU-virksomheten i AITeL (Strategisk plan, 08.12.05):

FoU-arbeidet skal gi resultat i form av vitenskapelig publisering, økt formell og reell kompetanse hos de tilsatte, kunnskap levert til bedrifter og offentlig sektor og undervisnings​relevant kunnskap. Omfanget av forskningen skal utgjøre 30 % av avdelingens totale faglige virksomhet. En tredjedel skal finansieres av avdelingens rammebevilgning, en tredjedel skal finansieres ved sentrale FoU-midler og en tredjedel skal finansieres fra eksterne forskningsmidler.

Strategiske satsingsområder. AITeL har vedtatt følgende satsingsområder for sin FoU-virksomhet:

· Systemutvikling

· Drift, sikkerhet og anvendelse av datasystemer

· Metoder og verktøy innen e-læring
I erkjennelse av at avdelingen har for lite ressurser til å utvikle alle de tre områdene nå, er innsatsen i 2008 konsentrert om Systemutvikling med spesialisering innen visualisering, og innen området Metoder og verktøy innen e-læring. Satsingen innen e-læring er også en del av det Strategiske området for HiST, e-læring og digitale læringsressurser på virksomhetsnivå.
4.2. Tiltak for måloppnåelse og vurdering av risiko og vesentlighet

Publikasjonspoeng på nivå1 og 2 (HiST-FoU 2.1.1)

Avdelingen har slitt med å synliggjøre sin produksjon i form av publiseringspoeng. For eksempel mangler et bidrag på NIK-konferansen i 2005 i måltavlen. Når det gjelder 2008 – 2010 så har vi fastsatt publikasjonspoeng ut fra den produksjonen som forventes av doktorstipendiatene, med 1 artikkel pr år fra den 2. studieåret. Tilsvarende forventer vi en produksjon på 0,2 artikkel pr år fra faglig tilsatte med dr.grad, 0,15 artikkel pr år fra faglig ansatte med 1.lektor kompetanse og 0,05 artikkel per år fra faglig tilsatte med høgskolelektorkompetanse. Produksjonen både for dr.grad stipendiater og for faglig tilsatte vil gi noe færre publikasjonspoeng enn artikler siden det normalt vil være bidrag med flere enn en forfatter.

Antall publikasjoner og publikasjonspoeng forutsetter at AITeL minimum tildeles nye doktorgradsstipend som erstatter de som går ut i 2008.

Den økte produksjonen forutsetter at AITeL oppnår et budsjett som gjør det mulig å tildele tilstrekkelig FoU-tid. Avdelingen har per i dag kun ressurser til ca 10 % FoU-tid i snitt per ansatt. I tillegg tildeles FoU-tid på grunnlag av midler tildelt gjennom store FoU-prosjekt i HiST. Avdelingen har også tildelinger fra eksterne kilder, som Interreg og NUV (NFR og EU, se egne punkt). Søknader om sentrale FoU-midler og eksterne midler krever betydelig innsats og det er normalt sannsynlighet på 3 for å lykkes. Konsekvensen av ikke å lykkes vurderes også til moderat, dvs 3, slik at samlet risiko blir lik 9. Tiltak for å øke suksessraten, slik at risikoen for ikke å lykkes går ned til 2 eller 1 vil være å legge mer arbeid og ressurser i søknadsskriving, enten ved å øke antallet søknader eller ved å øke kvaliteten på de som sendes inn. Oppfølging vil være å undersøke årsaken til avslag og justere søknaden ved neste mulighet.

Antall doktorgradsavhandlinger (HiST-FoU 2.1.2)

AITeL har nå 5 personer som er i dr.gradsløp. Det forventes at 3 av disse blir ferdig i løpet av planperioden. To av disse er nå ansatt i høgskolelektorstillinger, mens de øvrige kun er tilsatt i stipendiatstillinger. Det er i måltavlen tatt hensyn til at en av stipendiatene har bedt om et ½ år ekstra tid. En av stipendiatene er innvilget 1 års permisjon fra 21.januar 2008.
Erfaringer viser at det er vanskelig å bli ferdig med doktorgraden til fastsatt tid, 4 år. AITeL har egne biveiledere for samtlige stipendiater. Disse arbeider aktivt med å følge opp framdriften sammen med hovedveiledere på NTNU.

Sannsynlighet for ikke å bli ferdig til rett tid er likevel stor, 4. Konsekvensen av ikke å bli ferdig er også alvorlig, dvs 4, slik at samlet risiko er 16. For stipendiater som ikke blir ferdig må avdelingen vurdere å dekke lønn for forsinkelsesperioden. Dette vil kunne få betydelige negative konsekvenser for tildeling av FoU-tid til de andre faglig ansatte i avdelingen. I verste fall må doktorgradsarbeidet avsluttes før det er ferdig.

NFR-tildeling per undervisnings-, forsker og formidlingsårsverk (KF-FoU 2.1.3)

AITeL har mottatt mindre tildelinger fra NFR. Det gjelder støtte til forskerutveksling i samarbeid med Høgskolen i Bonn (2004, 2005), det gjelder små driftsmidler til FoU (2006 og 2007) og det gjelder Næringsretta høgskolesatsing (2007). Avdelingen har to ganger søkt om midler innen programmet SHP uten å nå opp. Avdelingen vil fortsette å søke innen de samme tiltakene, men har også ambisjoner om å nå fram innen de tyngre forskningsprogrammene. Hittil er det området visualisering som har vært prioritert fra HiST innen SHP.

Oppførte beløp i måltavlen er konservative og angir en videreføring av tildeling på dagens nivå.

EU-tildeling per undervisnings-, forsker og formidlingsårsverk (KD-FoU 2.1.4)

AITeL har sammen med stiftelsen TISIP deltatt i en lang rekke EU-prosjekt. Det gjelder programmene Socrates – Minerva, E-lærings programmet, Leonardo og i rammeprogrammene som underleverandør (subpartner). Avdelingen har et omfattende nettverk som omfatter flere enn 30 institusjoner i 15 land. Avdelingen har også sammen med TISIP hatt koordineringsansvar for 3 av prosjektene. I tilegg har avdelingen deltatt i 3 Intrerreg prosjekt.

Avdelingen ønsker framover å finne fram til modeller som gjør det mulig å organisere deltagelse i nye EU-prosjekt slik at både AITeL og TISIP han delta som formelle partnere. Det vil gjøre det mulig å registrere inntekter fra slike prosjekt hos HiST/AITeL og det vil lette mulighetene for å finne ressurser til de betydelige egenandeler som slike prosjekt krever. Tabellen angir en konservativ satsing framover.

For å lykkes kreves følgende:

•
Det må settes av ressurser til søknadsskriving både på HiST-nivå og hos AITeL. 

•
Det må være en beredskap i forhold til utlysningstekster og føringer

•
Kontakten med nettverket må videreutvikles

AITeL har selv den kompetanse som kreves for å lage slike søknader, dersom forholdene legges til rette for det.

Sannsynligheten for ikke å lykkes kan settes til moderat, dvs 3. Konsekvensen av ikke å lykkes kan settes til 3 slik at samlet risiko er 9. Det er rimelig at virksomhetsnivået, som er kontraktspartner og avdelingsnivået deler på denne risikoen. Ved tilslag kan dette gi betydelige uttellinger til institusjonen, både fra EU, men også indirekte fra KD.

Andelen (%) av faglige årsverk (eksl. stipendiater) til FoU (HiST-FoU 2.1.5)

Av måltavlen framgår det at det i 2007 brukes ca 10 % av tilgjengelig tid for fagpersonalet til FoU. Det er først når vi regner med FoU-innsats fra stipendiatene at vi totalt sett kommer opp i 20 %.

AITeL har en meget svak finansiering sammenlignet med ingeniørutdanningen ved AFT, jfr. data fra DBH-basen. Vi har i tillegg mange ulike studietilbud med et lite antall studenter i hvert. Avdelingen har rasjonalisert undervisningen maksimalt ved å redusere frontalundervisningen og i større grad tilbudt digitale læringsressurser også i Campusundervisningen. Det er ikke mulig å redusere kontakttid mellom lærere og student ytterligere uten at det vil føre til svakere resultater og lavere gjennomstrømning. 

Avdelingen har til tross for dette satt opp en gradvis opptrapping av den gjennomsnittlige FoU-tiden pr faglig ansatt med 5 % pa fram til 2010. Vi forventer at tildelingen til avdelingen vil øke som følge at den nye budsjettfordelingsmodellen som skal innføres fra 2009. Vi forventer også at satsingen fra HiST sentralt på våre strategiske FoU-områder innen visualisering og e-læring, minst videreføres på dagens nivå. På sin side så vil avdelingen arbeide aktivt for å skaffe eksterne FoU-ressurser, jfr. de to foregående avsnitt.

Antall FoU-årsverk utført av stipendiater (HiST-FoU 2.1.6)

Avdelingen er per i dag tildelt 6 stipendiatstillinger. Fire av disse er besatt. I den ene av disse er det innvilget ett års permisjon. De to siste er utlyst og har fått søkere. En stillinger blir ledig i 2008 når stipendiaten disputerer. AITeL trenger å videreføre antallet stipendiater, dvs å få nye dr.grads stipend når de nåværende avsluttes. Måltavlen er satt opp med dette som forutsetning. Avdelingen vurderer også å søke om ytterligere stipendiatstillinger. Skal det samlede FoU-miljøet knyttet til visualisering og e-læring fungere er det imidlertid også behov for å øke tildelingen av FoU-tid til de faglig tilsatte i avdelingen, slik opptrappingsplanen i forrige avsnitt beskriver.

Netto gjennomføringstid for tilsatte i doktorgradsstipend  (HiST-FoU 2.2.1)

Den første dr.gradstudenten med stipend tilknyttet AITeL ble tatt opp i oktober 2003 og skulle være ferdig i oktober 2007. Stipendiaten har varslet at han trenger ytterligere et halvår for å fullføre. En av stipendiatene er innvilget et års permisjon. Avdelingen har så langt ikke fått signaler om at de øvrige stipendiatene ikke klarer å bli ferdig med dr.gradsarbeidet innen planlagt tid. Vi forventer likevel noen mindre forsinkelser, noe som er lagt til grunn for tallene i måltavlen. Avdelingen er svært presset på egen FoU-tid, det vil derfor ikke være økonomi ved AITeL til å dekke slike forsinkelser. Veilederne fra AITeL har tett oppfølging av sine respektive stipendiater for å bidra til at framdriften går som planlagt. Se også HiST-FoU 2.1.2 mht risikovurdering.

Utveksling av ansatte via programavtaler (KD-FoU 2.2.2)

AITeL har i de senere år deltatt i ett til to IP-prosjekt med Høgskolen i Amsterdam med fokus på Systemutvikling. I tillegg har avdelingen et nært samarbeid med Høgskolen i Bonn i forbindelse med satsingen innen visualisering. På området e-læring har avdelingen samarbeid med ca 30 institusjoner i 15 land i forbindelse med ulike typer EU-prosjekt, med muligheter for utveksling av faglig tilsatte. Avdelingen har også 15 – 20 bilaterale studentutvekslings​avtaler. Tallene i måltavlen angir derfor et konservativt anslag for utveksling av ansatte.
Forskningsstiftelsen økonomisk administrativt forskningsfond i Midt-Norge.
Avdelingen har søkt om midler til et FoU-prosjekt innen Concurrent design. Dette ligger innenfor områdene anvendelse av datasystemer og metoder og verktøy innen e-læring.
4.3. Mål for høgskolens strategiske satsingsområder:
e-læring og digitale læringsressurser

AITeL og AFT samarbeider om å gi innhold til dette strategiske satsingsområdet i HiST. AITeL har koordineringsansvaret og beskrivelsen av området er derfor tatt inn AITeLs plan- og budsjettdokument. Avdelingene har også beskrevet sine deler av området som avdelingsvis FoU-satsing, og for detaljer vises det til disse beskrivelsene.

Overordnet målsetting (HiSTs handlingsplan for FoU 2006 – 2010)

Det overordnede målet for satsingsområdet er å bidra til å modernisere profesjonsutdanningene og å bidra til større fleksibilitet og bedre tilgjengelighet av ny kunnskap både for campusstudenten og i yrkeslivet i et livslangt perspektiv.

Målene er videre beskrevet slik:

· utvikle nye e-læringsverktøy, i første rekke verktøy for nye læringsaktiviteter og for automatisert testing og måling av læringsutbytte

· utvikle digitale læringsressurser for levering på bredbånd og i nye media som web-TV og mobile enheter, dels med fokus på læringsteknologier som benytter videokommunikasjon og dels med fokus på videobasert opplæring styrt av brukeren

· utvikle metoder for bruk av slike verktøy og læringsressurser både i tradisjonelle læringsplattformer og med generelle IT-tjenester

· utvikle modeller for bruk av e-læring i et student (/bruker)-, leverandør og samfunnsperspektiv

Mål for satsingsområdet på virksomhetsnivå
	Målområde
	2008
	2009
	2010

	Antall vitenskapelige publikasjoner (nivå 1 eller 2)
	8,5
	8,5
	9

	Nye doktorgradsstipendiater
	1
	0
	1

	Antall nye NFR-prosjekt (deltaker eller prosjektledelse)
	0
	1
	1

	Antall EU-prosjekt (deltaker eller prosjektledelse)
	4
	5
	6

	Antall ansatte som er med i prosjektet på satsingsområdet
	17
	18
	19

	Gjennomsnittlig FoU-tid pr ansatt på satsningsområdet
	19,7
	22,8
	26,6

	Nye førstelektorer
	1
	0
	0

	Opprykk til dosent
	0
	0
	1

	Opprykk til professor
	0
	1
	0


Kommentarer til måltabellen

Tabellen er en sammenstilling av data for AITeL og AFT. Aktivitetene innen e-læring er i stor grad komplementære i AFT og AITeL og avdelingene vil derfor hver for seg arbeide for å oppnå målsettingene. Nedenfor er det identifisert noen tiltak som avdelingene ønsker å utvikle i fellesskap.

Tiltak

· Samarbeide om en søknad til NFR om et felles SHP prosjekt

· Bistå hverandre ved EU-søknader der en har behov for å trekke på hverandres kompetanse

· Utvikling av en felles mal for evaluering av området

· Markedsføre den totale e-læringsaktiviteten i HiST gjennom HiST-veven

· Arrangere felles e-læringsseminarer med deltagelse eksternt og fra hele HiST.

· Synliggjøre den totale aktiviteten innen e-læring i HiST ved å tegne medlemskap i Norsk Forbund for fjernundervisning og sørge for at HiST blir synlig ved NFF-konferanser og lignende.

Spesielle utfordringer

· Begge avdelinger trenger å nytt utstyr for sin e-læringsforskning

· Det må settes av ressurser i HiST for NFF-medlemskap på permanent basis

· Begge avdelinger trenger ressurser fra HiST-nivå for å utvikle søknader til EU og NFR

· Erfaringer fra satsingsområdet bør brukes strategisk i HiST når man på institusjonsnivå skal gi anbefalinger til avdelingene om hvordan undervisningsaktiviteten på Campus bør tilrettelegges med bruk av ny teknologi som for eksempel Web 2.0 teknologier. Det bør etableres et strategiprosjekt for dette. For HiST bør vår spesielle e-læringskompetanse gi institusjonen et fortrinn som kan utnyttes langt bedre.

4.4. De avdelingsvise FoU-satsingene
AITel har tre avdelingsspesifikke satsinger. Av disse er Systemutvikling med spesialisering innen visualisering og Metoder og verktøy innen e-læring de områdene avdelingen har kapasitet til å prioritere fram mot 2010.
4.4.1. Systemutvikling med spesialisering innen visualisering
Mål for satsingsområdet

	Målområde
	2008
	2009
	2010

	Antall vitenskapelige publikasjoner (nivå 1 eller 2)
	2
	2
	3

	Nye doktorgradsstipendiater
	1
	0
	0

	Antall nye NFR-prosjekt (deltaker eller prosjektledelse)
	1
	0
	1

	Antall EU-prosjekt (deltaker eller prosjektledelse)
	0
	1
	0

	Antall ansatte som er med i prosjektet på satsingsområdet
	6
	7
	7

	Gjennomsnittlig FoU-tid pr ansatt på satsningsområdet
	35
	30
	30


Spesielle utfordringer

· Selve fagområdet er relativt nytt for de fleste av prosjektmedarbeiderne fra AITeL og det kreves derfor betydelig kompetanseoppbygging blant deltakerne før det kan produseres vitenskaplige artikler på nivå 1 og 2. 

· Det å få avsatt nok sammenhengende tid til FoU-arbeidet vil være en av de største utfordringene i forhold til måloppnåelsen. Pr i dag har prosjektdeltakerne, bortsett fra stipendiatene, bare ca 20 % tidsressurs for å jobbe med fagområdet. Dette er helt på grensen av hva som er mulig for å kunne bli vitenskapelig produktiv.

· Det finnes midler til en ny stipendiatstilling, men det er ikke lett å få kvalifiserte søkere.

· På grunn av små studentkull innenfor dataingeniør, blir konkurransen om studentene en utfordring. Studentene er en viktig ressurs som satsingsområdet trenger

Fordeler og styrker

· Prosjektgruppen er sammensatt av motiverte medarbeidere som samarbeider godt. 

· Prosjektgruppa samarbeider godt med andre avdelinger på HiST som AHS/fysioterapi,  AMMT/radilogi og AFT/bygg.

· Det er knyttet to PhD-stipendiater til satsningsområdet. Denne situasjonen vil holde seg også de neste tre årene.

· Det er knyttet en Amanuensis 2 stilling til satsingsområdet. Han er spesialist i visualisering og kommer fra forskningsavdelingen ved StatoilHydro i Trondheim.

· Prosjektgruppen samarbeider også med NTNU/IDI og NTNU/Program for bevegelsesvitenskap. Det er også samarbeid med utenlandske læresteder som Høgskolen i Bonn, IT-Universitetet i København og Universitetet i Weimar.

· Det er knyttet nær forbindelse til regionalt næringsliv og offentlig forvaltning gjennom Kongsberg SIM og Kartkontoret i Trondheim kommune. 

· Satsingsområdet har fått meget viktige midler fra HiST sentralt og avdelingen til å etablere et moderne og formålstjenelig visualiseringslaboratorium. Det er lagt vekt på at utstyret også kan benyttes av andre avdelinger ved HiST og også regionalt næringsliv, for eksempel en voksende spillindustri. 

Tiltak for å nå målene

· Arbeide aktivt for å få avsatt mer FoU-tid til prosjektmedarbeiderne.

· Trekke flere studenter til satsingsområdet ved å utvikle nye fag innenfor fagområdet. 

· Få gjesteprofessorer til å komme til AITeL og delta i fagutvikling og forskning innenfor fagområdet. Det er nå forhandlinger gående med Prof. Rainer Herpers fra Bonn om å få han hit V2008. 

· Vedlikeholde og bygge ut det faglige nettverket som er etablert innenfor fagområdet med hensyn til kompetanseoppbygging, publisering og for å skrive nye FoU-søknader. 

· Knytte enda tettere bånd til regionalt næringsliv, Statoil og Kongsberg SIM og også bedrifter innenfor spillindustrien.
4.4.2. Metoder og verktøy innen e-læring
Satsingsområdet omfatter mange forskningstema innen e-læring. Avdelingen har sammen med TISIP forsket på: Organisering av e-læring / virtuelle universitet; Kvalitet i e-læring; Bedriftstilpasset e-læring; Økonomi i e-læring; Automatiserte tester; Individualisering og krav til utvikling av elektroniske læringsplattformer; Standarder i e-læring; Utvikling av avanserte digitale læringsressurser; Verktøy i e-læring og Pedagogikk i e-læring.

Mål for satsingsområdet
	Målområde
	2008
	2009
	2010

	Vitenskapelige publikasjoner
	3,5
	3,5
	4

	Nye stipendiater
	1
	1
	

	NFR-prosjekt (deltagelse)
	
	1
	1

	EU-prosjekt (ledelse / deltagelse)
	2 / 1
	2 / 2
	2 / 3

	Antall ansatte som er med i prosjekt i satsingsområdet
	13
	13
	13

	Gjennomsnittlig FoU-tid pr ansatt på satsningsområdet
	15
	20
	25

	Nye førstelektorer
	1
	
	

	Opprykk til dosent
	0
	0
	1


Kommentarer

Innholdet av måltavlen er et subsett av avdelingens måltavle. Tretten av de ansatte i avdelingen jobber med FoU innen e-læring. Av disse er 1 førsteamanuensis, 6 er førstelektorer og de øvrige 6 er høgskolelektorer. En av høgskolelektorene har produsert mange artikler innen automatiserte tester og forventes å søke om opprykk til førstelektor om kort tid, jfr avdelingens kompetanseutviklingsplan. Tre av førstelektorene og førsteamanuensen er oppnevnt som biveiledere for doktorgradsstudentene og knytter vårt forskning til forskningen ved NTNU. Stipendiatene har arbeidsplass ved AITeL.

Av førstelektorene forventes det at 1 i løpet av perioden kan søke om opprykk til Dosent.
Avdelingen er av HiST tildelt 490’ til etablering av en e-læringslab. Dette er svært viktig for forskningen innen e-læring.
Nettverk

Mye av forskningen har skjedd innenfor rammen av nasjonale og internasjonale prosjekt, og i nært samarbeid med partnere i inn og utland. Blant nasjonale partnere finner vi NTNU, UiA, HSH; HiNT, HiB; HiT og Uninett AS. Blant bedriftene finner vi UNIConsult, Animalia og Aker Kværner.

Internasjonale partnere er Mittuniversitetet; Universitetet i Roma, La Sapienza; Technological Educational Institution of Thessaloniki; University of Greenwich, Számalk Education and Information Technology Ltd; m.fl.

Programmer

Prosjektene er finansiert eksternt med midler fra Socrates – Minerva; E-læringsprogrammet; Leonardo og rammeprogrammet. I Norge har vi hatt mange prosjekt med tildeling fra Norgesuniversitetet (tidligere SOFF), og fra Interreg.
4.5. Ph.D stipendiater og forfatteradresser

Stipendiater ved AITeL er knyttet til de to strategiske satsingsområdene Systemutvikling med spesialisering innen Visualisering og e-læring og digitale læringsressurser. Det er i samråd med NTNU oppnevnt veiledere ved AITeL for samtlige av stipendiatene. Veilederne har satt av FoU-tid for veiledningen som også er tenkt brukt til publisering og formidling sammen med stipendiatene. Det er både overfor veiledere og stipendiater gjort klart betydningen av at publisering skjer i regi av HiST.
En stipendiat innen Visualisering er planlagt ferdig med sitt arbeid pr 1.mai 2008. Vi har tilsatt i en stipendiatstilling innen e-læring under forutsetning av opptak ved NTNU.
4.6. Øvrige vurderinger knyttet til strategiområde FoU

Det er knyttet stor bekymring til bemanningssituasjonen i 2008. En fra før høg arbeidsbelasting kombinert med at det er vanskelig å tilsette i ledige stillinger gjør at det er vanskelig å finne tid til FoU-arbeid.
5. Strategiområde: Samfunnet
5.1. Strategiske prioriteringer

Formidling 
Med formidling menes at faglig tilsatte skal:

· Kommunisere vitenskapelige resultater, arbeidsmåter og holdninger til allmennheten og brukerne. Brukerne er i denne sammenheng grupper som har bruk for FoU-basert kunnskap og teknologi i utøvelsen av sitt yrke eller profesjon, samt institusjoner som kan likestilles med disse.

· Delta i samfunnsdebatten med FoU-basert argumentasjon.

Mål AITeL:

· Målet for eksternt finansiert virksomhet for 2008 er på 4,5 mill, dvs samme nivå som 2007.
· Å drive formidling på nett

· Å utgi publikasjoner

· Bøker, læremidler og faglige ressurser

· Artikler i fagtidsskrift

· Aviskronikker og innsiktsartikler

· Å holde foredrag på brukerrettede fagkonferanser, minimum 10 pr år

· Å formidle direkte til allmennheten

· Gjennom publikumsarrangementer

· Ved bidrag i massemedia
5.2. Tiltak for måloppnåelse og vurdering av risiko og vesentlighet
· Ny type markedsføring av det eksternt finansierte tilbudet

· Større oppmerksomhet på at HiST sin webløsning må være operativ i perioder for påmelding til kursene

· Arbeide sammen med NTNU om en mulig e-læringsløsning innen økonomi, markedsrettet produktutvikling og effektiv bruk av IT i organisasjoner for en større gruppe industribedrifter.
5.3. Øvrige vurderinger knyttet til strategiområde samfunnet

6. Strategiområde: Effektiv organisasjon
6.1. Strategiske prioriteringer
Mål (Strategisk plan):

Avdelingen skal ha høyt kompetent personale på faglige, tekniske og administrativt ansatte. Avdelingen skal ha en stab som skal gjenspeile aktivitetsnivået. Antall ansatte ved avdelingen må øke for å dekke økningen i FoU og EVU. AITeL skal opprettholde et godt arbeidsmiljø hvor den enkelte får mulighet til faglig videreutvikling.

Mål (Strategisk plan):

Administrasjonen skal

· være en integrert del av virksomheten med nærhet til studenter og ansatte

· fungere som en effektiv, oppgaveorientert og dynamisk ressursgruppe

· ha ansvaret for å administrere etter- og videreutdanningen og tilby tjenester av høy kvalitet

Strategi:

Administrasjonen skal

· utnytte IKT i alle funksjoner og tilby tjenester av høy kvalitet

· tilrettelegges slik at de i minst mulig grad skiller mellom nær- og fjernstudenter

· ha som mål at alle aktuelle data registreres kun én gang, og helst av brukerne selv, via web, i den grad det er forsvarlig
6.2. Tiltak for måloppnåelse og vurdering av risiko og vesentlighet
Personalsituasjonen ved AITeL har i lang tid vært preget av stabilitet, dvs få som har sluttet. Vi tror dette skyldes et generelt godt arbeidsmiljø. Den rekrutteringen som har skjedd har likevel vært preget av at det er nødvendig å legge ned mye arbeid for å få tilsatt gode medarbeidere. Arbeidsmarkedet i IT-området er såpass godt at vi har store problemer med å konkurrere om ny og kvalifisert arbeidskraft. Vi har klare indikasjoner på at avgangen av personell vil øke, og til dels har avgangen startet, spesielt på teknisk/administrativ side. Dette blir en utfordring i 2008. På noe lenger sikt 1-3 år vil alderssammensetningen ved avdelingen resultere i pensjonsavgang. AITeL forventer at det blir mulig å tilsette i fagstillinger, tross konkurransen i markedet. Vi har en fordel ved å være plassert i Trondheim, og vi har gode relasjoner til NTNU hvor vi tidligere har rekruttert fra master- og/eller doktorgrads​utdanningene.
Konkrete tiltak i 2008:

Vi skal arbeide med å beholde det gode arbeidsmiljøet slik som angitt i egen handlingsplan etter medarbeidertilfredshetsundersøkelsen. Dette er viktig både for å ta vare på nytilsatte og for å beholde seniorene lenge i arbeid.

Avdelingen har vedtatt å gjøre større endringer på utforming av studentlaboratoriene. I dette ligger det å utnytte det faktum at de fleste av IT-studentene har egne maskiner som de er i stand til å ta administrasjonsansvar for. Ved å ta i bruk ny virtualiseringsteknologi mener vi å kunne fjerne studentlaboratoriene i den form de eksisterer i dag. Dette mener vi vil frigjøre både plass og arbeidstid for det tekniske personalet.
Risikovurdering.

Dersom vi ikke greier å rekruttere nødvendig personell, alle kategorier, er dette svært alvorlig.  Sannsynlighet og risiko for dette vurderes begge til 4, dvs en risiko på 16.

Omarbeiding av studentlaboratoriene er en planlagt aktivitet der vi har stor kontroll. Risikoen ligger først og fremst i om vi forutser alle virkninger av endringen. Vi mener sannsynlighet for problemer er moderat 3, og konsekvensene er liten, 2, dvs en samlet risiko på 6.
6.3. Indikatorer for avdelingsbevilgninger

Tildeling pr egenfinansiert årsverk

Sammenlignet med øvrige avdelinger i HiST ligger AITeL i det øvre sjikt. Vi er noe usikker på hvordan dette tallet framkommer, men baserer kommentaren på at dette er bevilgning dividert med antall tilsatte. Dette viser da en relativt høg bevilgning pr tilsatt. Dette må forklares ved at avdelingen har betydelig rundsumsgodtgjørelser for spesifikke oppgaver i avdelingen. Dette er et resultat av at avdelingen ikke har tilstrekkelig budsjett til å bemanne opp alle oppgaver med tilsvarende stillingsandel til FoU og administrasjon. Det er altså mye arbeid og tilsvarende lønn pr ansatt.

Tildeling pr egenfinansiert registrert student

Indikatorene her viser at AITeL har en dramatisk lav finansiering pr registrert student. Indikatoren gir AITeL lavest finansiering pr student i HiST, og dersom vi sammenligner med øvrig teknologiutdanning i HiST ligger AITeLs finansiering på kun 40 % av sammenlignbare studier. Vi mener likevel at denne indikatoren ikke forteller hele sammenhengen. Igjen er det slik at antall registrerte studenter ved AITeL er svært høgt fordi mange av nettstudentene ikke tar fullt studieprogram, men kun enkeltemner og ofte bare ett emne. Helt konkret: Dersom våre 400 nettstudenter regnes om til heltidsekvivalenter gir dette ca 130 studenter. Totalt antall studenter ved avdelingen ligger derfor på 580 i stedet for 850 dersom ekvivalenter legges til grunn. Om tildelingen regnes om med 580 studenter, ender AITeL opp på ca 36.000 pr heltidsekvivalent. Dette er en tildeling på ca 57 % av sammenlignbare utdanninger ved HiST. (Tar vi inn inntekter fra ekstern finansiert virksomhet som gjelder disse 130 ekvivalenten blir tallet noe over 60 %). Dette er etter vårt skjønn en svært klar indikasjon på at avdelingen er kraftig underbudsjettert. Det har som konsekvens at vi ikke har økonomi til å tilsette i mange nok fagstillinger. Igjen går dette ut over FoU-muligheter og selvfølgelig belastning på personalet.

6.4. Avgang/nyrekruttering
Andel førstestillinger (KD-EO 4.1.1)

AITeL har en andel 1.stillinger på 48 %. Dette er tilfredsstillende ifølge NOKUT-krav og vurdert som et rimelig nivå internt. Ser vi på bruken av 1.kompetansen blir bildet litt mer nyansert. For driftstudiet er bruken av 1.kompetansen for lav. Dette skyldes at fagområdet er praktisk rettet og at det finnes lite 1.kompetanse nasjonalt i dette fagområdet. Vi er også ønskelig å bruke 1.kompetansen mer i FoU-arbeid. Tiltak som praktiseres er å prioritere tilsetting på 1.nivå ved nytilsetting i fagstillinger. Avdelingen er også aktiv i forhold til 1.lektorkvalifisering av eget personale.

Andel kvinner (KD-EO 4.2.1)

Kvinneandelen ved AITeL er 18 % for det faglige personalet, 36 % for det teknisk/administrative personalet. Sammenlignet med tilsvarende fagområde i andre organisasjoner er dette brukbare tall. Vi ønsker likevel å øke kvinneandelen, spesielt på det faglige personalet. Vi har tidligere brukt og vil også bruke kjønn som avgjørende tilsettingskriterium der andre kriterier ellers er like.
Nyrekruttering

Avdelingen må arbeide videre med tilsettinger i faglige stillinger i 2008. Vi har ca 3 fagstillinger ubesatt og er tidlig i 2008 i gang med andre utlysing av disse stillingene. Første runde resulterte i kun en reell søker og tilsetting. Det er betydelig risiko og negative konsekvenser knyttet til manglende tilsettinger.
6.5. Tjenestefri med lønn for tilsatte over 62/65 år
Avdelingen vil ikke tilrå en utvidelse av ordning med tjenestefri for arbeidstakere over 62/65 år. Begrunnelsen er i helhet basert på økonomi. Vi må finne andre måter å gi seniorene gode arbeid og trivselsforhold.
6.6. Sykefravær

Sykefravær (HiST-EO 4.2.3)

AITeL har et svært lavt sykefravær, og det er derfor ikke realistisk å senke dette. Utfordringen ligger i å holde det lave nivået vi har. Det tidligere nevnte gode arbeidsmiljøet er antakelig en vesentlig årsak til det lave fraværet. Vi ser imidlertid tendenser til slitasje på personalet som har en meget høy arbeidsbelastning. Antall studenter pr ansatt og antall SPE produsert pr ansatt er meget høyt. Foruten generell slitasje gir dette også utslag i for liten tid til FoU-arbeid som man er motivert for, men ikke rekker over.
6.7. Arealeffektivisering
Husleiespørsmålet er meget interessant i AITeL sitt perspektiv. Trengselen i Brygghuset hvor den meste av vår aktivitet foregår er stor. Vi rapporterer stadig mangel på undervisnings- og grupperom. Det er rett og slett ikke ledige rom i det arealet avdelingen disponerer. AITeL har allerede gjort store grep med hensyn til å minske presset på lokalene. AITeL har over 400 studenter som undervises i sin helhet på nett. Dette er 5 % av studentmassen ved HiST. Om dette regnes om til 5 % av husleiekostnadene (5 mill?), så spares HiST for betydelige beløp ved ikke å ha studentene i eget hus. Det er likevel ikke ”gratis” å plassere studentene på nett i stedet for i egne lokaler. AITeL må kompensere den fysiske kontakten ved å legge mer ressurser i å utvikle godt lærestoff, og i utstyr og arbeidstid for å kommunisere elektronisk med studentene.
For 2008 forsøker vi å bygge om studentlaboratoriene slik som beskrevet i 6.2. Dette vil frigjøre noe plass, men vi regner med at dette skal benyttes til samme aktivitet (laboratorier) med bedre funksjonalitet.

Avdelingen har søkt om FoU-midler til et betydelig prosjekt innen Concurrent design. Om dette prosjektet innvilges vil det medføre behov for å etablere et større prosjektrom. Avdelingen disponerer ikke areal til dette i dag.
6.8. Øvrige vurderinger knyttet til strategiområde effektiv organisasjon
Avdelingen har nylig vurdert sin noe spesielle form for fordeling av arbeidsoppgaver i forhold til å være en effektiv organisasjon. Det ”spesielle” kan noe overordnet beskrives slik:

· Faglig tilsatte gis i noen grad ansvar for administrative eller tekniske oppgaver som ligger nært inn til det faglige området. Eksempler: en lektor i fagområdet IT-drift deltar i noen oppgaver angående den tekniske IT-driften av avdelingen. En programansvarlig for et studieprogram deltar i veiledning av studenters emnevalg. En fagtilsatt utvikler studieadministrative IT-systemer, for eksempel webbasert studiehåndbok.

· Teknisk og administrativt tilsatte gis i noen grad faglige oppgaver. Eksempler: Økonomiansvarlige ved avdelingen involveres i forelesninger og lærestoff i økonomiemner. IT-driftere involveres i utvikling av lærestoff i IT-emner, og deltar også med egne forelesninger i enkelte emner.

· Alle tilsatte arbeider i prinsippet inn mot alle studieprogram. Dette gir fleksibilitet.

Ordningen vurderes som svært gunstig og AITeL ønsker å satse videre, muligens eksperimentere med følgende utvidelser:


· Sterkere involvering av studenter i driften av avdelingen. Dette gjelder spesielt på teknisk drift, og i noen grad på undervisningssiden.

· Sterkere involvering fra næringslivet i undervisningen.
